|  |
| --- |
| **PUČKO OTVORENO UČILIŠTE KRIŽEVCI** |
| **IZVRŠENJE FINANCIJSKOG PLANA ZA RAZDOBLJE 01.01.-30.06.2022.** |
| **OBRAZLOŽENJE** |

|  |
| --- |
| **1. OBRAZLOŽENJE OSTVARENJA PRIHODA I PRIMITAKA** |
|  Prihodi Pučkog otvorenog učilišta u ovom razdoblju ukupno iznose 598.341,29 kuna.Opći prihodi i primici, odjeljak 6711 iznose 327.707,17 kuna, to su prihodi iz proračuna Grada za redovno poslovanje Ustanove. Ostvareni su nešto manje od planiranog za pola godine, jer će Ustanova u drugom dijelu godine imati više rashoda koje financira Osnivač zbog zapošljavanja računovodstvenog referenta od 01.09.2022, i kulturnih programa koji se odvijaju tijekom srpnja. Prihodi od pruženih usluga, odjeljak 6615 iznose 256.175,00 kuna, a radi se o prihodu od obrazovanja odraslih, prihod od iznajmljivanja prostora Hrvatskog doma i prihod od ulaznica za kino Križevci. Razlog velikog povećanja je prihod u obrazovanju odraslih, jer je Ustanova tijekom ožujka i travnja 2022. godine provela obrazovanje 40 polaznica na programu osposobljavanja za poslove uzgajivača i prerađivača ljekovitog, aromatičnog i začinskog bilja. Odmah nakon toga započela je edukacija grupe polaznika za osposobljavanje za poslove knjigovođa/ knjigovotkinja sa 9 polaznika/ca, te je i to rezultiralo povećanjem prihoda. Rekapitulacija prihoda: prihod od obrazovanja odraslih iznose 158.550,00 kuna, prihod od iznajmljivanja prostora iznosi 11.400,00 kuna i prihod od ulaznica za kino Križevci iznosi 86.225,00 kunaTekuće pomoći proračunskim korisnicima iz proračuna koji im nije nadležan, odjeljak 6361. Tekuće pomoći iskazane na ovom odjeljku u iznosu od 10.000,00 kuna, odnose se na sredstva Ministarstva kulture i medija za Program dramske i plesne umjetnosti te izvedbenih umjetnosti: Kazališna sezona u Križevcima.Tekuće donacije, odjeljak 6631, od planiranih donacija ostvarena je donacija udruge P.O.I.N.T. u sklopu provođenja projekta Future hub Križevci u iznosu od 3.400,00 kuna.Te donacija tvrtke Grafocentar d.o.o. Križevci u vidu materijala za radionicu organiziranoj na Dječjoj spraviščijadi u iznosu od 165,95 kuna.Prihod od prodaje imovine, stambeni objekti, odjeljak 7211 iznosi 893,17 kuna i to je 35% sredstava od otkupa stana bivšeg zaposlenika. Otkup stana je 10.03.2022. završen, uplatom odjednom svih preostalih rata kredita. |

|  |
| --- |
| **2. OBRAZLOŽENJE IZVRŠENJA RASHODA I IZDATAKA** |
|  Rashodi Pučkog otvorenog učilišta u ovom razdoblju ukupno iznose 518.835,86 kuna.Kroz aktivnost Redovan rad ostvareni su sljedeći rashodi:Bruto plaće, podskupina 311, rashod iznosi 181.909,94 kune i ostvaren je s indeksom 46,66%. Rashod će u drugom dijelu godine biti veći zbog već spomenutog zapošljavanja računovodstvenog referenta od 01.09.2022.Ostali rashodi za zaposlene, podskupina 312 iznosi 8.280,00 kuna a predstavlja rashod za regres 2022. godine i dar u naravi za zaposlenike koji je isplaćen povodom Uskrsa.Doprinosi na plaće, podskupina 313 rashod čine zakonom propisani doprinosi na bruto plaću i sada iznose 25.896,29 kune. Naknade troškova zaposlenima, podskupina 321 ukupno iznosi 13.352,50 kuna, a odnosi se na naknadu za prijevoz na posao i s posla, naknadu za službena putovanja i stručno usavršavanje zaposlenika. Od rujna prošle godine porasla je cijena pojedinačne karte za prijevoz, prijevoznika koji ima koncesiju u Križevcima za mjesni javni prijevoz. Cijena te usluge određuje visinu naknade za prijevoz na posao i s posla za zaposlene u ustanovama u kulturi grada Križevaca. Rashod za stručno usavršavanje odnosi se na polaganje zaštite na radu i zaštite od požara za stručnu suradnicu za programe obrazovanja i kulture.Rashodi za materijal i energiju, podskupina 322 ostvareni kroz Redovan rad iznose 34.932,86 kuna. Financirani su iz tri izvora; iz proračuna Grada Križevaca, vlastitih prihoda i prihoda po posebnim propisima. Radi se o troškovima za energente; plin, električnu energiju i troškovima za uredski materijal, materijal i sredstva za čišćenje, literatura i sitni inventar.Sredstva planirana za plin iz izvora proračuna Grada, potrošena su u cijelosti, a svi ostali materijalni troškovi ostvareni su manje od plana za ovaj dio godine.Rashodi za usluge, podskupina 323 ostvarene kroz aktivnost Redovan rad ukupno iznose 79.146,41 kuna. Radi se o uslugama telefona i pošte i prijevoz, komunalnim uslugama, zakupninama i najamninama, zdravstvenim i veterinarskim uslugama, intelektualnim i osobnim uslugama, računalnim i ostalim uslugama. Svi rashodi za ove usluge, iz svih izvora iz kojih se financiraju u sladu su s planom za pola godine ili su i manji od planiranog, zbog vrlo racionalnog poslovanja. Ostali nespomenuti rashodi poslovanja, podskupina 329, iznose ukupno 1.402,46 kuna, Rashode čine premije osiguranja, reprezentacija i pristojbe i naknade. Financirani su iz vlastitih prihoda, a radi se o osiguranju dugotrajne imovine, grickalicama i bezalkoholnim pićima za radionice i naknadi javnom bilježniku. Ostali financijski rashodi, podskupina 343 iznosi 450,00 kuna. Iznos čine naknade za usluge platnog prometa i u skladu je planom za ovaj dio godine.Postrojenja i oprema, podskupina 422, u sklopu Redovnog rada još nije ostvaren rashod za nabavu postrojenja i opreme.Opremanje Velike dvorane Hrvatskog doma je kapitalni projekt za koji još nije bilo troškova.Future hub Križevci je aktivnost koju Ustanova provodi s udrugom P.O.I.N.T. iz Križevaca i Križevačkom astronomskom udrugom Perzeidi,. Uloga Ustanove u projektu je organiziranje i održavanje radionica i predavanja. Održane su dvije radionice s rashodima za predavače u iznosu od 3.400,04 kune.Rashodi ostvareni kroz aktivnost Kino Križevci iznose 169.146,55 kuna. Financirani su iz proračuna Grada Križevaca i iz vlastitih prihoda, prodaje ulaznica. Rashodi za usluge su u skladu s planom. Radi se o rashodima za najam prostora, opreme i filmova i rashod za uslugu rada kinooperatera te pristojba za zaštitu autorskih prava. Rashodi za nabavu postrojenja i opreme i sitnog inventara do dana izvještavanja nisu ostvareni, ali u izradi su zavjese za ulazna vrata kina.Uređenje Podrumske dvorane Hrvatskog doma, kroz ovaj kapitalni program planirano je krečenje Podrumske dvorane Hrvatskog doma, ali to je planirano u drugoj polovici godine, za sada nema rashoda.SPARK- Sinergija prirodoslovaca, astronoma, računaraca KriževacaNositelj projekta je Udruga P.O.I.N.T. iz Križevaca, a Pučko otvoreno učilište je partner zadužen za organizaciju i provedbu 50+ predavanja informatičke pismenosti. Ostvaren je rashod u iznosu od 918,81 kunu za jedan ciklus predavanja održan u siječnju 2022.RUKE- Recikliram, Učim, KreiramNositelj ovog projekta je zaklada Volim Križevce, a stručna suradnica Pučkog otvorenog učilišta Križevci sudjelovati će u provedbi projekta narednih 18 mjeseci i time ostvariti dio plaće za drugu polovicu radnog vremena. Ugovor za projekt još nije potpisan, pa ni rashoda za planirani dio plaće nema.  |

|  |
| --- |
| **3. OBRAZLOŽENJE KOREKCIJE PRENESENOG REZULTATA IZ 2021. GODINE U TIJEKU 2022. GODINE** |
|  Korekcije prenesenog rezultata iz 2021. godine nije bilo. |

|  |  |  |  |  |  |
| --- | --- | --- | --- | --- | --- |
|  |  |  |  | Datum: | 22.08.2022.  |
|  |  |  |  |  |  |  |  |  |
|  | Računovođa: | Nataša Bogdanović |   |
|  |  |  |  |  |  |  |  |  |
|  | Odgovorna osoba: | Željka Šunjić, prof. |  |